Stagari

Stagari jeb trīsadatu stagari (Gasterosteus) ir viena no stagaru dzimtas (Gasterosteidae) ģintīm, kas apvieno 6 zivju sugas.Fish Base: Genus: Gasterosteus Tās ir saldūdens vai jūras zivis. Sastopamas, atkarībā no sugas, Atlantijas un Klusā okeāna ziemeļu puslodes jūrās un ar jūru saistītās saldūdens tilpēs.

 Latvijā 
Latvijā sastopama viena stagaru ģints suga — trīsadatu stagars (Gasterosteus aculeatus), kas sastopams jūras piekrastē un ar jūru savienotos saldūdeņos — upēs, ūdenskrātuvēs un piejūras ezeros (piemēram, Alūksnes, Puzes un Usmas ezeros).Latvijas daba: Trīsadatu stagars

 Kopīgās īpašības 
Visām stagaru ģints sugām pirms muguras spuras ir dzeloņi, kas skaitā parasti ir trīs (retos gadījumos 4, vēl retāk 2 vai 5 dzeloņi).Marine Species: Genus Gasterosteus Ķermeni klāj kaula plātnītes (reizēm to nav). Astes spuras stumbrs ar ķīli (reizēm vāji izteikts).

 Sistemātika 
Stagaru ģints (Gasterosteus)
Islandes stagars (Gasterosteus islandicus)
Japānas stagars (Gasterosteus nipponicus)
Melnpunktu stagars (Gasterosteus wheatlandi)
Sīkgalvas stagars (Gasterosteus microcephalus)
Tekirgjola stagars (Gasterosteus crenobiontus)
Trīsadatu stagars (Gasterosteus aculeatus)

 Atsauces 

 Ārējās saites 
iNaturalist: Threespine Sticklebacks Genus Gasterosteus


Kategorija:Stagaru dzimta